CELEX: 62015CN0218
Language: et
Date: 2015-05-11 00:00:00
Title: Kohtuasi C-218/15: Eelotsusetaotlus, mille on esitanud Tribunale ordinario di Campobasso (Itaalia) 11. mail 2015 – kriminaalasi Gianpaolo Paoletti jt süüdistuses

10.8.2015   
            
            
               ET
            
            
               Euroopa Liidu Teataja
            
            
               C 262/5
            
         Eelotsusetaotlus, mille on esitanud Tribunale ordinario di Campobasso (Itaalia) 11. mail 2015 – kriminaalasi Gianpaolo Paoletti jt süüdistuses
   (Kohtuasi C-218/15)
   (2015/C 262/06)
   Kohtumenetluse keel: itaalia
   
      Eelotsusetaotluse esitanud kohus
   
   Tribunale ordinario di Campobasso
   
      Süüdistatavad
   
   Gianpaolo Paoletti, Umberto Castaldi, Domenico Faricelli, Antonio Angelucci, Mauro Angelucci, Antonio D’Ovidio, Camillo Volpe, Alfredo Viali, Giampaolo Canzano, Raffaele Di Giovanni ja Antonio Della Valle
   
      Eelotsuse küsimused
   
   
               1.
            
            
               Kas Euroopa inimõiguste ja põhivabaduste kaitse konventsiooni artiklit 7, Nizzas 7. detsembril 2000 välja kuulutatud Euroopa Liidu põhiõiguste harta artiklit 49 ja [ELL] artiklit 6 tuleb tõlgendada nii, et Rumeenia ühinemine Euroopa Liiduga 1. jaanuaril 2007 tõi kaasa seadusandliku dekreedi nr 286/1998 ([sisserändeseadustiku] konsolideeritud redaktsioon) artiklis 12 ette nähtud ja selle kohaselt karistatavat süüteo, mis seisneb kaasaaitamises Rumeenia kodanike piiriületamisele ja Itaalias elamisele, karistatavuse äralangemise?
            
         
               2.
            
            
               Kas eelviidatud artikleid tuleb tõlgendada nii, et isikute suhtes, kes rikkusid enne 1. jaanuarit 2007 (või enne ühinemislepingu täieliku jõustumise kuupäeva, kui see on hilisem) – st enne Rumeenia Euroopa Liiduga ühinemise jõustumise kuupäeva – seadusandliku dekreedi nr 286/1998 (sisserändeseadustiku konsolideeritud redaktsioon) artiklit 12, aidates kaasa Rumeenia kodanike piiriületamisele ja riigis elamisele – seda ei loeta alates 1. jaanuarist 2007 enam süüteoks –, on liikmesriikidel keelatud kohaldada leebemate õigusnormide (in mitius) tagasiulatuva jõu põhimõtet?